《阖闾城》
清代·顾景文

旧国湖山出霸才，锦帆曾领水犀来。龙蛇魏阙悬青汉，麋鹿荒宫闭绿苔。

射日金鳞秋欲落，乘潮白马昼空回。倾城自古留长策，一笑从教雉堞摧。

作者简介：顾景文（1631-1675）.字景行，号匏园，无锡人。诸生。端文公曾孙，才华瞻逸，早岁一诗文名一时，晚年杜门养疴，惟守少陵放翁二集，有《匏园诗稿》、《楚游草》行世。